RAPPORT ANNWALI 2018 – UFFIĊĊJU TAS-SEGRETARJU PERMANENTI MINISTERU GĦALL-ENERĠIJA U L-IMMANIĠĠJAR TAL-ILMA Ħidma sabiex jiġi implimentat il-baġit Matul l-2018 il-Ministeru għall-Enerġija u l-Immaniġġjar tal-Ilma kellu l-implimentazzjoni ta' madwar 23 miżura, fejn minnhom twettqu 'l fuq minn 73%. Fosthom kien hemm l-ikkummissjonar taċ-ċentru tar-Ricasoli, l-estensjoni taċ-ċentru ta' distribuzzjoni ta' Ħal Far, kif ukoll il-proġett ta' mitt substation. Ħidma li twettqet ukoll mill-Enemalta hija ż-żarmar u t-twaqqigħ tal-power station tal-Marsa flimkien mal-impjant tal-heavy fuel oil f'Dellimara. B'tim speċjalizzat ta' tekniċi fuq l-awtomatizzazzjoni tal- metres, l-Enemalta kompliet tidentifika u żżid l-metres sabiex jiġu moqrija b'mod awtomatiku. Fir- rigward ta' ARMS, matul l-2018 twaqqaf portal taħt l-mservices u beda jintuża mill-pubbliku sabiex jittejjeb is-servizz mogħti lill-klijenti. F'dan ir-rigward sar investiment f'apparat sabiex il-call centre fl- ARMS ikun jista' jkompli jilħaq it-telefonati neċessarji. Hawnhekk ta' min isemmi li huwa ppjanat li titkompla l-ħidma sabiex jiġu implimentati l-istandards ta' kwalità li joffri servizz.gov bħala minimu sabiex l-ARMS tibda tkun meqjusa fl-istess keffa ta' standard ta' dan is-servizz. Matul l-2018 saret ukoll ħidma kbira mill-Aġenzija għall-Enerġija u l-Ilma fuq l-implimentazzjoni tal-pipeline tal-gass bejn Malta u l-Italja. Din il-ħidma mistennija tkompli sal-2024 bl-għan li tgħaqqad lil Malta man- netwerk tal-gass tal-Unjoni Ewropea filwaqt li ttejjeb is-sigurtà tal-provvista tal-gass naturali f'Malta. Il-Gvern kompla wkoll jimplimenta l-Pjan Nazzjonali tal-Effiċjenza fl-Enerġija. B'hekk tnedew skemi sabiex jgħinu lill-familji u lill-industriji jagħrfu jagħmlu użu aktar effiċjenti tal-enerġija. Komplejna wkoll nipprovdu servizzi b'xejn ta' energy audits li jgħinu 'l-familji jnaqqsu l-konsum tal-enerġija u l- ilma. Matul is-sena 2018 il-Gvern ħadem ukoll fuq il-Pjan Nazzjonali tal-Enerġija u l-Klima għall-perjodu 2020-2030 b'konformità mal-miri tal-Unjoni Ewropea 2030. Il-pjan finali hu mistenni jiġi sottomess fl-aħħar tas-sena 2019. L-Aġenzija tal-Enerġija u l-Ilma kompliet il-ħidma tagħha sabiex tniedi kampanja nazzjonali għall-konservazzjoni tal-ilma li se tkun qed tindirizza l-konsumaturi sabiex tgħinhom jadottaw prattiki effiċjenti marbutin mal-użu tal-ilma. Din il-kampanja mistennija titwaqqaf uffiċjalment fis-sena 2019. Min-naħa tar-Regolatur għas-Servizzi tal-Enerġija u l-Ilma (REWS) komplejna nikkommettu u nippromovu enerġija rinnovabbli u użu effiċjenti ta' sorsi ta' enerġija u konservazzjoni tal-ilma fis-settur domestiku permezz ta' diversi skemi fosthom skemi ta' pannelli fotovoltajċi, roof thermal insulation u double glazing ta' aperturi għal użu domestiku, solar water heaters u heat pump water heaters. Kien hemm ukoll skema ta' grants sabiex nippromovu bdil ta' appliances qodma, filwaqt li tkompliet il-ħidma fuq iż-żjarat fid-djar sabiex jiżdied it-tagħrif dwar l- użu ta' enerġija u ilma għaqli. Fis-settur tal-ilma, il-Korporazzjoni għas-Servizzi tal-Ilma waqqfet is- solar farm fil-Fiddien, filwaqt li l-ħidma tkompliet fuq is-solar farm fil-Qrendi. Dawn il-farms huma mistennija li jiggarantixxu provvista ta' 1 megawatts ta' enerġija alternattiva annwali, kull wieħed għal perjodu ta' 25 sena. Proġett ta' importanza kbira huwa dak li jiġu pprovduti madwar seba' miljun metru kubu ta' 'ilma ġdid' sabiex titnaqqas l-estrazzjoni tal-ilma taħt l-art fil-maġġoranza. Matul l-2018 bdew ukoll il-preparamenti fuq l-investiment għat-titjib tal-impjanti tar-reverse osmosis f'Malta, kif ukoll bdew il-preparamenti neċessarji sabiex jibda l-bini tal-impjant il-ġdid ta' desalinizzazzjoni f'Ħondoq ir-Rummien, Għawdex, b'kapaċità li jipproduċi madwar 9,000 metru kubu Il-Gvern imbarka wkoll fuq l-istrateġija marbuta mal-estrazzjoni tal-ilma ta' taħt l-art billi jiġu attivati iżjed sorsi tal-ilma ta' taħt l-art u kontroll ta' estrazzjoni ta' ilma minn sorsi eżistenti – proġett li mistenni jiġi finalizzat fis-sena 2019. Tkomplew ukoll il-preparamenti fuq ir-riabilitazzjoni tal- galleriji tal-ilma f'Ta' Kandja u Ta' Bakkja. Sabiex jiġi żgurat l-aħjar użu tal-ilma taħt l-art, il- Korporazzjoni ħadmet qatigħ sabiex ikun hemm monitoraġġ teknoloġiku tas-sistemi kollha tal-akwiferu tagħna. Ħidma li tkompliet matul l-2018 kienet dik tal-immodernizzar tal-impjant tal-ħażna f'Ħas-Saptan filwaqt li tkompla l-iżvilupp tal-filling station ġdid b'investiment ta' aktar minn €50 miljun. kompliet taħdem qatigħ sabiex timmodernizza l-faċilitajiet ta' ħażna ta' jet fuel fl-ajruport ta' Malta b'investiment ta' aktar minn €15-il miljun. Min-naħa tal-Korporazzjoni għas-Servizzi tal-Ilma, matul l-2018 il-ħidma kompliet sabiex jinbnew l-ewwel solar farms, fosthom ir-reservoirs f'Ta' Qali u f'Ta' Ċenċ. Proġett infrastrutturali u ta' importanza kbira għal pajjiżna huwa t-tħaffir ta' gallerija mir-reverse osmosis ta' Pembroke sal-ġibjun ta' Ta' Qali. Matul l-2018 u l-2019 tkompliet il-ħidma f'Wied il- Qlejgħa sabiex ikun hemm infrastruttura xierqa għall-ħażna tal-ilma tax-xita filwaqt li jservi bħala post ta' rikreazzjoni edukattiva għall-familja. Ħidma sabiex jiġu implimentati l-miżuri ta' simplifikazzjoni Matul is-sena 2018, il-Ministeru għall-Enerġija u l-Immaniġġjar tal-Ilma implimenta wkoll miżuri ta' simplifikazzjoni; fosthom introduċa sistema elettronika għall-immaniġġjar tal-viżitaturi fir-receptions tal-Ministeru, dipartimenti u entitajiet fi ħdanu. Sistema oħra li l-ħidma fuqha qed tkompli kontinwament mill-Enemalta hija dik tal-introduzzjoni ta' sistema elettronika għall-immaniġġjar u l- approvazzjoni tas-sahra. Matul is-sena 2019, il-ħidma titkompla bit-twettiq ta' sett ta' miżuri ta' simplifikazzjoni, fosthom l-introduzzjoni tad-digital logbook fil-Ministeru u s-sistema diġitali tar- reġistrazzjoni tal-files. Id-Direttorat għas-Servizzi Korporattivi Id-Direttorat għas-Servizzi Korporattivi huwa prinċipalment maqsum f'żewġ oqsma maġġuri: dik tal- Finanzi u Amministrazzjoni, u l-oħra tar-Rizorsi Umani. Matul l-2018 il-Ministeru nnota r-rapport pożittiv li ġie ppubblikat mill-Uffiċċju tal-Awditur Ġenerali fejn ingħata ċertifikat mill-aqwa għal dik li hi amministrazzjoni pubblika fi ħdan l-Uffiċċju tas- Segretarju Permanenti minn Ġunju 2017 'ilquddiem. L-istess rapport jgħid li kull fejn kien hemm nuqqasijiet, dawn kollha ġew indirizzati u allura ma kien hem l-ebda bżonn ta' azzjoni ulterjuri. Finanzi u Amministrazzjoni L-Uffiċċju tal-Finanzi u Amministrazzjoni fi ħdan id-Direttorat tas-Servizzi Korporattivi huwa responsabbli mill-ippjanar, twettiq u kordinament tal-baġit tal-Ministeru, kif ukoll minn numru ta' xogħlijiet amministrattivi oħra. Partijiet essenzjali mix-xogħol ta' dan id-direttorat jinkludu l- immaniġġjar tal-finanzi, il-ħlasijiet, l-amministrazzjoni tal-binijiet li jaqgħu fi ħdan dan il-Ministeru u li fihom hemm id-diversi direttorati u uffiċċji. Fost dawn ix-xogħlijiet kien hemm tiswija u manutenzjoni, assistenza lill-uffiċċji tas-segretarjati, il-kordinament tas-servizzi ta' komunikazzjoni, l- inventarju, is-saħħa u s-sigurtà, il-kontroll tal-vetturi tal-Ministeru, u s-safar. Dan l-Uffiċċju jipproduċi wkoll diversi rapporti finanzjarji rigward l-operat tiegħu f'dak li hu xiri u infiq, li ġeneralment jiġu ppreżentati lill-Ministeru tal-Finanzi. Id-Direttorat għas-Servizzi Korporattivi kompla fir-rwol tiegħu tal-implimentazzjoni tal-attivitajiet organizzati minn dan il-Ministeru u l-kontroll tan-nefqa involuta b'tali mod li din tkun dejjem allokata fil-baġit eżistenti. L-istess Direttorat kien ukoll parteċipi fl-esekuzzjoni ta' diversi xogħlijiet ta' ristrutturar u titjib strutturali fl-Uffiċċju tal-Ministru f'Barriera Wharf u anke fil-bidu tal-proġett tal- ECO Park fil-Kitchen Garden fil-ġnien ta' Sant'Anton. Dan l-uffiċċju kien anke responsabbli mill-Kumitat Dipartimentali tal-Kuntratti fejn issir verifikazzjoni tad-deċizjonijiet li jsiru dwar is-sejħiet għall-offerti maħruga mill-istess Direttorat u mill-entitajiet kollha li jaqgħu taħt dan il-Ministeru. Matul l-2018 tressqu quddiem dan il-kumitat deċiżjonijiet dwar 89 sejħa għall-għoti ta' kuntratti jew għall-kanċellazzjoni ta' sejħiet għall-offerti skont ir-Regolamenti dwar l-Akkwist Pubbliku. Dan il-kumitat japprova anke rikjesti għal kjarifiki jew rectifications tal- istess sejħiet. Sar trasferiment ta' fondi lill-entitajiet li jaqgħu taħt dan il-Ministeru skont kif identifikat fil-Programmi u Inizjattivi għall-ammont ta' €51,602,979 u kontribuzzjonijiet lill-istess entitajiet għall-ammont ta Matul l-2018 l-impjegati ta' dan l-ufficju ġew imħeġġa biex jattendu korsijiet u seminars organizzati mill-Istitut għas-Servizzi Pubbliċi. Is-Sezzjoni tax-Xiri Pubbliku ngħatat taħriġ f'dawk li huma regolamenti tax-xiri kemm fi ħdan l-Istitut u anke internament. Riżorsi Umani Is-sezzjoni tar-Riżorsi Umani tipprovdi sapport u pariri lis-Segretarju Permanenti, lid-dipartimenti u direttorati, organizzazzjonijiet u entitajiet li jaqgħu fid-dekasteru tal-Ministeru li huma l-Enemed Ltd, ARMS Ltd, WSC, MOBC Ltd, Enemalta plc, Petromal Ltd, ERL Ltd, REWS u EWA. Is-sezzjoni tar- Risori Umani tassigura li l-policies u proċeduri tas-Servizz Pubbliku u leġiżlazzjoni rilevanti jiġu mħarsa. Din is-sezzjoni tassisti b'mod regolari klijenti interni u esterni billi tipprovdi kull sapport neċessarju u l-informazzjoni meħtieġa fuq firxa wiesgħa ta' materji relatati mal-HR jew kif ikun mitlub mill-gvern ċentrali. Is-sezzjoni tikkordina attivatijiet ta' natura korporattiva u tara li tilħaq miri fl- implimentazzjoni ta' policies u direttivi li jinħarġu mill-Uffiċċju tal-Prim Ministru, mill-People and Standards Division (P&SD) jew mill-istess Ministeru. Il-viżjoni tas-sezzjoni hi li tixpruna policies u prattiki ta' HR li jippromovu l-benesseri tal-impjegati u li ttejjeb l-effiċjenza u s-servizzi mogħtija mill- impjegati u lill-impjegati. Din is-sezzjoni tiffaċilita l-kumpilazzjoni tal-pjani tal-HR fid-dawl tad-Direttivi 9 u 10. Minħabba l- iżvilupp kontinwu tas-setgħat delegati fil-proċessi tar-reklutaġġ u minkejja li s-sezzjoni tħaddan ammont limitat ta' riżorsi umani, din tal-aħħar baqgħet issostni, testendi l-għajnuna u tikkordina skont kif mitlub jew meħtieġ bl-aħjar mod, anke billi titlob pariri jew linji gwida minn awtoritajiet kompetenti biex jiġu mħarsa policies u regolamenti maħruġa b'mod ċentrali. B'mod intern, is-sezzjoni tati s-sapport meħtieġ lid-direttorati u d-dipartimenti li jaqgħu taħt l-istess Ministeru u tagħti sapport kontinwu lil bordijiet tal-għażla. Is-sezzjoni tieħu ħsieb ukoll li tikkonkludi l-proċess tal-għażla billi, wara li jiġi ppubblikat ir-riżultat ta' sejħa għall-applikazzjonijiet, tinħareġ l-ittra tal-ħatra applikabbli skont is-sejħa biex ikun konformi mar-regolamenti. Apparti minn hekk, is-sezzjoni tar-Riżorsi Umani tieħu ħsieb ukoll il-proċess għall-ingaġġ ta' persuni f'pożizzjoni ta' fiduċja li jirrikjedi kemm kollaborazzjoni intra kif ukoll interministerjali. Is-sezzjoni ħadet ħsieb li l-parametri u l-proċessi jkunu segwiti biex ma jkunx hemm problemi la finanzjarji, la proċedurali u lanqas ta' natura oħra fit-tali ingaġġ. Is-sezzjoni hi responsabbli wkoll għaż-żamma tar-rekords tal-impjegati. Dawn jinkludu l-aġġornar tar- rekords tal-attendenza tal-uffiċjali kollha li jagħmlu parti mill-Ministeru, rekords tal-vacation leave u sick leave u applikazzjonijiet għall-miżuri favur il-bilanċ bejn xogħol u l-familja/ħajja skont policies interni u ċentrali. Apparti minn hekk, din is-sezzjoni taghti assistenza fl-ipproċessar tal-Performance Appraisals, tilqa' applikazzjonijiet b'rispons għal sejħiet, taġġorna l-Personal Records Sheets, tieħu ħsieb li taġġorna u toħroġ ir-rekords tas-servizz (GP 47) kif suppost u fil-ħin. Is-sezzjoni tieħu ħsieb ukoll li tipproċessa promozzjonijiet u progressions fil-ħin u skont il-proċeduri neċessarji. Fejn ikun meħtieġ, is-sezzjoni tar-Riżorsi Umani ħadet ħsieb l-ipproċessar u l-kumpilazzjoni ta' informazzjoni meħtieġa għal tweġibiet parlamentari. Il-prinċipju ta' kunfidenzjalità hu meqjus bħala wieħed mill-aktar importanti fil-twettiq tad-dmirijiet tal-istaff fi ħdan is-sezzjoni. Ħafna mir-rekords huma miżmumin b'mod elettroniku, inkluż rekords Dan jgħin sabiex jassigura li l-immaniġġjar tad-data tkun aktar ikkordinata u effiċjenti. Is-sezzjoni hi inkarigata wkoll mill-amministrazzjoni ta' proċeduri tad-dixxiplina. Proċeduri dixxiplinarji jittieħdu skont parametri u regolamenti stabbiliti mill-Kummissjoni dwar is-Servizz Pubbliku skont Direttiva 11. Is-sezzjoni tassisti wkoll lid-dipartimenti, direttorati u l-entitajiet fi ħdan il-Ministeru biex dawn ir-regolamenti jiġu mħarsa u segwiti skont kif stipulat. Funzjoni importanti oħra fir-responsabbiltà tas-sezzjoni tar-Riżorsi Umani hi l-ipproċessar, il- komputazzjoni u l-immaniġġjar tad-data tal-impjegati fuq il-payroll. Is-sezzjoni ġabret ukoll informazzjoni varja u ħadmet fuq diversi mistoqsijiet parlamentari konnessi mal-ħlas tal-impjegati. Dan ix-xogħol dejjem sar professjonalment, b'mod effiċjenti u effikaċi u b'konformità mad-Direttiva 8. Din is-sezzjoni ħadmet mill-qrib mat-Taqsima tal-Finanzi fi ħdan il-Ministeru u nżammet mgħarrfa u aġġornata bil-komputazzjoni tal-ħlas tal-pagi, bin-nefqa fl-allowances, overtime, bonuses, taxxa, bolla u kull remunerazzjoni oħra. Ix-xogħol ta' din is-sezzjoni sar fi sfond ta' kordinament kontinwu mat- Teżor f'Għawdex u mat-Taqsima Ċentrali tas-Salarji tal-Gvern fl-Uffiċċju tal-Prim Ministru. Dan kien element kruċjali fil-ħidma ta' din is-sezzjoni u serva biex l-aġġustamenti u emendi fil-pagi ħarġu korretti u kemm jista' jkun fil-ħin. Is-sezzjoni kompliet tinkoraġġixxi kultura ta' tisħiħ fl-organizzazzjoni mibnija fuq taħriġ u żvilupp billi tiffacilita aċċess għal programmi ta' taħriġ, speċalment sabiex uffiċjali interessati jattendu għal avvenimenti internazzjonali jew jibbenefikaw minn sponsorizzazzjoni għal taħriġ f'livell terzjarju, kif stipulat fiċ-Ċirkularijiet 5 u 6 tat-2018 tal-IPS. Direttorat għall-Iżvilupp tal-Politika u Implimentazzjoni tal-Programmi Matul is-sena 2018 id-Direttorat kompla jikkordina u l-jifformalizza noti ta' interventi u l-pożizzjoni ta' Malta fuq politiki u proposti leġiżlattivi u mhux leġiżlattivi tal-Unjoni Ewropea u fora oħra internazzjonali. Dan sar b'konsultazzjoni ma' entitijatiet fil-Ministeru, kif ukoll ma' ministeri oħra inkluż mas-Segretarjat tal-Unjoni Ewropea fi ħdan l-MEAE u mar-Rappreżentanza Permanenti ta' Malta fi Brussell. Fis-sena 2018 id-Direttorat kellu r-responsabbiltà li jipprepara għal żewġ formazzjonijiet tal-Kunsill, li huma tat-Telekomunikazzjoni, it-Trasport u l-Enerġija (il-Ministeru jkopri l-Enerġija) u tal-Ambjent (il-Ministeru jkopri r-Regolament dwar l-Użu tal-Ilma ġdid u jsegwi flimkien mal-Ministeru tas-Saħħa d-Direttiva dwar l-Ilma tax-Xorb). Id-Direttorat ipprepara tmien memoranda ta' spjegazzjoni li jiddeskrivu l-pożizzjoni tal-Gvern dwar proposti u komunikazzjonijiet ġodda maħruġa mill-Kummissjoni Ewropea li għalihom il-Ministeru huwa responsabbli. Id-Direttorat ikkordina wkoll il-preżentazzjoni ta' memos tal-Kabinett u avviżi legali li għandhom x'jaqsmu mal-entitajiet li jaqgħu fi ħdan il-Ministeru. Saret ukoll kordinazzjoni fuq avviżi ta' ksur tal-infrazzjonijiet u talbiet għal għajnuna mill-Istat. Apparti dan, id-Direttorat immonitorja wkoll l-iżviluppi u pprovda l-fehmiet tiegħu rigward l-kontribut ta' Malta lejn id-diskussjonijiet tas-Semestru Ewropew u l-Programm Nazzjonali ta' Riforma. li segwa wkoll in-negozjati ta' Brexit fir-rigward tal-qasam tal-enerġija u ilma, b'mod partikolari l- adattament tar-regoli tal-Unjoni Ewropea dwar l-effiċjenza fl-enerġija. Matul l-2018 ġew konklużi numru ta' proposti bħala parti mill-pakkett tal-Enerġija Nadifa għall- Ewropej Kollha. Tul din is-sena ntlaħaq ftehim politiku dwar dawn il-proposti li ġejjin: Regolamenti dwar it-Tħejjija għar-Riskji fis-settur tal-Elettriku Regolament dwar l-Aġenzija għall-Koperazzjoni tar-Regolaturi tal-Enerġija (ACER) Regolament dwar il-Governanza tal-Unjoni tal-Enerġija: Matul l-2018, dan id-Direttorat assista lill-Aġenzija għall-Enerġija u l-Ilma fuq ix-xogħol relatat mal-abbozz tal-Pjan Nazzjonali tal-Enerġija u l-Klima għall-perjodu 2021-2030, kif ukoll fil-kordinazzjoni meħtieġa ma' ministeri oħra. Dan il-pjan se jservi bħala pilastru importanti fl-ambitu tal- istrateġija tad-dekarbonizzazzjoni u jkompli fuq ix-xogħol li sar fil-Pjan Nazzjonali tal- Effiċjenza fl-Enerġija u fil-Pjan Nazzjonali għall-Enerġija Rinnovabbli li jkopru l-miri li Malta trid tilħaq sal-2020. L-abbozz tal-pjan nazzjonali ġie konkluż u ppreżentat lill- Kabinett. Wara l-approvazzjoni tal-Kabinett, il-pjan ġie sottomess lill-Kummissjoni Ewropea f'Diċembru tal-2018. Il-Ministeru kkordina wkoll il-proċess biex tinkiseb l- assistenza teknika permezz tal-programm tal-SRSP. Direttiva dwar l-Enerġija Rinnovabbli: Id-direttiva tistabbilixxi mira ewlenija ta' 32% tal- enerġija minn sorsi rinnovabbli fil-livell tal-UE għall-2030. F'din id-direttiva daħħalna numru ta' premessi dwar iċ-ċirkostanzi speċifiċi ta' Malta biex niffaċilitaw il-proċess biex nilħqu l-miri tal-enerġija rinnovabbli tal-2020 u l-2030. Matul l-2018, dan id-Direttorat kompla jsegwi l-progress tal-miri tal-enerġija rinnovabbli għall-2020. Direttiva dwar l-Effiċjenza fl-Użu tal-Enerġija: L-elementi ewlenin tad-direttiva riveduta jinkludu miri ewlenin tal-UE dwar l-effiċjenza fl-użu tal-enerġija ta' mill-anqas 32.5% sal- 2030, u obbligu li għal kull sena bejn l-2021 u l-2030 tiġi ffrankata 0.8% tal-enerġija mill- konsum finali annwali tal-enerġija. F'dan ir-rigward Malta, flimkien ma' Ċipru, rnexxielha tinnegozja mira ta' 0.24%; dispożizzjonijiet soċjali b'miżuri ta' politika mmirati biex jonqos il-faqar fl-enerġija. Regolament u d-Direttiva l-ġdida tas-Suq tal-Elettriku tal-Unjoni Ewropea: Ir-regoli tas- suq tal-elettriku tal-Ewropa ġew aġġornati biex jitjieb il-funzjonament tagħhom, tissaħħaħ il-pożizzjoni tal-konsumaturi u titwitta t-triq għat-tranżizzjoni lejn enerġija nadifa. Dan id- Direttorat segwa x-xogħol li sar biex daħlu ċertu derogi fid-direttiva speċifiċi għal Malta. Matul l-2018 komplew id-diskussjonijiet fuq id-Direttiva dwar is-Suq Intern tal-Gass tal-Unjoni Ewropea li wasslu sabiex jintlaħaq ftehim proviżorju fi Frar 2019. Matul in-negozjati, dan id-Direttorat segwa d-diskussjonijiet fejn Malta (flimkien ma' Ċipru), bħala riżultat tas-sitwazzjoni ġeografika tagħna, żgurat proviżjoni fil-proposta biex ma nkunux obbligati li nġibu fis-seħħ miżuri li huma meħtieġa biex nikkonformaw ma' din id-Direttiva sakemm ma jkollniex infrastrutturi ta' gass li jgħaqqduna ma' pajjiżi terzi. F'dan ir-rigward, il-Ministeru flimkien mal-Ministeru għall-Affarijiet Barranin, segwa d-diskussjonijiet li kienu qed isiru wkoll dwar il-kwistjoni tan-Nord Stream II. Bħala parti mir-Regolament dwar is-Sigurtà tal-Provvista tal-Gass, Malta riedet tiżviluppa pjan tal- valutazzjoni tar-riskju nazzjonali biex tidentifika r-riskji rilevanti kollha li jaffettwaw is-sigurtà tal- provvista tal-gass. F'dan ir-rigward, matul l-2018, id-Direttorat segwa x-xogħol li kien qed isir mill- Aġenzija tal-Enerġija u l-Ilma biex tiżgura konformità ma' dan ir-regolament. Il-pjan ġie sottomess lill- Kummissjoni fl-2019. Fil-qasam tal-ilma, f'Mejju tal-2018, il-Kummissjoni Ewropea pproponit ir-Regolament għall-Ilma Riċiklat li jimmira li jtaffi l-iskarsezza tal-ilma madwar l-UE, fil-kuntest tal-addattament għat-tibdil fil- klima. Id-diskussjonijiet komplew matul l-2018 bl-għan li jintlaħaq approċċ ġenerali f'Ġunju 2019. Id- Direttorat ikkordina l-konsultazzjonijiet mal-partijiet interessati, fosthom id-Direttorat għas-Saħħa Ambjentali fi ħdan il-Ministeru tas-Saħħa, id-Dipartiment tal-Aġrikoltura, l-Awtorità għar-Riżorsi u Ambjent u d-Diviżjoni Veterinarja u Fitosanitarja. Il-Ministeru għall-Enerġija u l-Immaniġġjar tal-Ilma segwa wkoll ir-reviżjoni tad-Direttiva fuq il- Kwalità tal-Ilma flimkien mal-Ministeru għas-Saħħa mil-lat tal-operat tal-Korporazzjoni tas-Servizz tal-Ilma bħala l-fornitur tal-ilma għall-konsum mill-bniedem. Fir-rigward ta' dawn id-direttivi u regolamenti, id-Direttorat ipprepara 131 Nota ta' Struzzjoni matul is-sena. Affarijiet Internazzjonali Tul l-2018, id-Direttorat ikkordina diversi talbiet għal informazzjoni u noti ta' interventi mitluba mill- Ministeru responsabbli għall-Affarijiet Barranin, fosthom għal laqgħat li ġejjin li kienu jkopru kwistjonijiet relatati mal-enerġija u l-ilma; High Level EU-Africa Forum; EU-Arab Summit; European External Action Service EU Policy Planners; konferenza tal-OSCE Med; konklużjonijiet tal-Kunsill dwar id-Dilomazija fil-Qasam tal-Ilma u t-tielet World Water Forum. Implimentazzjoni tal-Programm Id-Direttorat huwa responsabbli għall-ġestjoni, monitoraġġ u assistenza ta' proġetti implimentati mill- Ministeru. Dan id-Dipartiment iservi wkoll fir-rwol ta' Line Ministry, fejn huwa responsabbli għall- verifikazzjoni u l-ipproċessar ta' pagamenti tal-Fondi Strutturali u ta' Koeżjoni. Fl-2018 id-Direttorat kompla jagħti assistenza u jevalwa applikazzjonijiet ta' diversi proġetti li jirċievi mingħand l-entitajiet li jaqgħu taħt ir-responsabbiltà tal-Ministeru qabel jiġu sottemessi lil min ikun ikkonċernat. Matul din is-sena ġie sottomess proġett maġġuri tal-ilma (li għadu jrid jiġi approvat mil-Kummissjoni) taħt il-Fond ta' Koeżjoni li l-għan tiegħu hu li jibdel radikalment il-produzzjoni u d-distribuzzjoni tal- ilma f'pajjiżna. Fost oħrajn dan il-proġett se jkun qed jinvesti f'impjant ġdid tar-reverse osmosis f'Għawdex u se jżid il-kapaċità ta' impjanti ta' ROs oħrajn eżistenti f'Malta. Se jiġi introdott ukoll netwerk ta' monitoraġġ tal-kwalità tal-Waste Water filwaqt li se tiżdied il-possibbiltà ta' distribuzzjoni għall-użu mill-ġdid tal-ilma trattat. Biex inkomplu ma' dawn l-għanijiet, fl-2018 ġie sottomess u approvat ukoll proġett taħt il-Fond Agrikolu Ewropew għall-Iżvilupp Rurali. B'dawn il-proġgetti se tkun qed titjieb kemm il-kwalità tal-ilma tax-xorb għaċ-ċittadini Maltin kif ukoll il-kwalità ta' second class water għall-użu tal-biedja f'Malta. Ġie wkoll sottomess u approvat proġett taħt il-Fond ta' Koeżjoni li se jkun qed itejjeb l-impjant ta' Sant'Antnin b'teknoloġiji innovattivi. Tkompliet ukoll l-implimentazzjoni ta' proġetti li jaqgħu taħt il-politika ta' Koeżjoni li kienu approvati fis-snin ta' qabel. Dawn jinkludu proġett li qed jibdel il-bozoz tat-toroq b'oħrajn aktar effċjenti, investimenti f'Chadwick Lakes, skemi ta' pannelli fotovoltajċi, kif ukoll proġett li se jtejjeb il- monitoraġġ tal-ilma u kampanja biex ikollna aktar użu għaqli tal-ilma. Id-Dipartiment ivverifika u pproċċessa madwar €46 miljun mill-iStructural Funds Database b'konnessjoni ma' dawn il-proġetti. Barra minn hekk, matul is-sena 2018, id-Direttoratt segwa u assista numru ta' proġetti li kienu qed jiġu ffinanzjati direttament mill-Unjoni Ewropea. Dawn jinkludu proġetti taħt il-proġrammi LIFE, INTERREG MED, INTERREG Europea u l-Connecting Europe Facility – Energy u Synergy. Dan tal- aħħar jinkludi studji li twettqu fir-rigward tal-interkonnessjoni tal-gass bejn Malta u l-Italja permezz ta' pipeline tal-gass. Id-Direttorat iwettaq ukoll ir-rwol ta' punt ta' kuntatt nazzjonali fir-rigward tal- Connecting Europe Facility fil-qasam tal-enerġija u sinerġija u ċċertifika r-rapporti dwar l-istat ta' azzjoni u l-ispiża ta' dawn il-proġetti. Fl-2018, id-Direttorat kompla jikkollabora ma' diversi entitajiet tal-Ministeru, fl-implimentazzjoni ta' numru ta' skemi u miżuri li jikkontribwixxu għall-użu iktar effiċjenti tal-enerġija u sabiex jintlaħqu l- miri stabbiliti għal Malta fir-rigward tal-produzzjoni tal-enerġija minn sorsi rinnovabli. Waħda minn dawn l-iskemi li ġiet imnedija matul is-sena hi l-iskema ta' energy audits b'xejn għall-familji u intrapriżi żgħar u medji bl-għan li jiżdied iktar l-għarfien ta' kif jista' jsir użu aktar effiċjenti tal-enerġija u l-ilma fis-settur industrjali u kummerċjali. Skemi oħrajn jinkludu għotjiet marbuta max-xiri ta' pannelli fotovoltajċi, skemi ta' għotjiet għax-xiri ta' solar water heaters u heat pump water heaters, kif ukoll għotjiet marbuta mal-installazzjoni ta' insulazzjoni tal-bjut u ħġieġ doppju. Barra min hekk, biex inkomplu nilħqu l-miri tagħna għall-enerġija rinnovabbli matul is-sena 2018, ġiet ukoll evalwata u kuntrattata l-istedina għall-offerti MEW\184\2017 marbuta mal-appoġġ finanzjarju għall-elettriku minn installazzjonijiet fotovoltajċi solari b'kapaċità ta' 1000KWp jew iktar. Matul is- sena wkoll ħarġet is-sejħa u saret l-evalwazzjoni tat-tieni stedina għall-offerti MEW/ITB/25/2018 marbuta ma' installazzjonijiet simili. Din mistennija li tiġi kuntrattata matul l-2019. Information Management Unit (IMU) L-IMU kien involut f'diversi proġetti minn aspett ta' mmaniġgjar u implimentazzjoni mill-aspett diġitali. Għadd ta' inizjattivi ġew konklużi matul is-sena li għaddiet u b'mod attiv l-IMU ħadet sehem f'numru ta' miżuri baġitarji u miżuri ta' simplifikazzjoni u miżuri oħra mwettqin mill-Ministeru. Lista ta' Proġetti Ewlenin huma deskritti fil-paragrafi li ġejjin. Sar eżerċizzju sabiex isir aspett standard tad-desktop environment fl-uffiċċji tad-dipartimenti li tinkludi l-hardware u software kif ukoll titjib fil-kapaċità tal-apparat antik. Sabiex id-dipartimenti jkunu effiċjenti, inħasset il-ħtieġa li l-utenti jingħatalhom tagħmir adattat. Dan l-eżerċizzju kien jinkludi wkoll kontroll ta' inventarju tas-software relatat mal-liċenzji tal-Microsoft u l-immaniġġjar tagħhom biex ma jkunx hemm infiq żejjed. Fejn kien meħtieġ sar ukoll titjib tal-liċenzji għal Microsoft Office 365. Parti mill-impenn tal-IMU kien biex jipprovdi rinnovazzjoni fis-settur tal-utilitajiet f'Malta billi joħloq bi ħsieb ġdid il-pjattaforma diġitali tal-utilitajiet ta' Malta. Dan kien jinkludi biex is-servizzi kollha jiġu integrati b'mod iktar uniformi, u bi ħsieb ikunu aċċessibbli fuq kull tip ta' apparat ċellulari. Għall-aħħar ta' Novembru, il-Ministeru nieda din ir-ristrutturazzjoni permezz ta' siti risponsivi ġodda u applikazzjonijiet għall-apparat ċellulari. Dawn ibenefikaw minnhom l-Enemalta, il-kumpanija tas- Servizzi tal-Ilma (WSC) u l-ARMS. Parti kbira minn dan il-proġett kien jinvolvi t-tibdil tas-siti elettroniċi kollha li għandhom x'jaqsmu mal-utilitajiet. Barra minn hekk, l-IMU wkoll irnexxielu jaħdem fuq l-ARMS Utilities Mobile APP (ARMS) sabiex tinħoloq applikazzjoni tal-mowbajl bil- ħsieb li tintegra s-servizzi kollha tal-utilitajiet b'mod faċli għal-klijent, b'eżempju fi ħsieb kumparabbli ma' dak ta' servizz.gov. Sar eżerċizzju wkoll sabiex kull formoli li bħalissa huma aċċessibbli b'mod manwali, jiġu diġitalizzati u ppubblikati onlajn. Dan serva biex il-klijent jiġi pprovdut b'aċċessibbiltà aħjar. Inħolqot ukoll sistema ta' centralised printing. L-IMU ħadem fuq soluzzjoni biex tinħolq sistema ċentrali u iżjed kontabbli fejn ikun possibbli li jsir monitoraġġ sigur, RFID u mmaniġġjar realtime tal- flotta tal-magni tal-printers. Qed jintuża software speċjalizzat sabiex ikunu jistgħu jinħarġu rapporti dettaljati fid-dipartimenti rispettivi kif ukoll il-possibbiltà li l-individwu jipprintja fuq liema magna hija l-aktar aċċessibbli għalih fi ħdan il-Ministeru. Minħabba tibdil fil-Ministeru, fl-2017 sar xoghol biex is-sistemi tat-telefonija jiġu magħqudin flimkien f'sistema waħda sabiex jitnaqqsu l-ispejjeż relatti mal-infiq rikurrenti tat-telefonija. Dan inkluda tibdil tal-apparat telefoniku u titjib fis-sets tat-telefonija. Fis-sena 2018 ġiet installata sistema elettronika tal-immaniġġjar tal-viżitaturi fl-akkoljenza tal- Ministeru, tad-dipartimenti u tal-entitajiet tiegħu. Saru arranġamenti tas-sit ta' Barriera Wharf, fosthom l-istruttura tan-netwerk, fis-sistema tal-access control u tas-sistema tan-nar intruder alarm u CCTV. Wara sena ta' xogħol intensiv il-unit ġie stabbilit bħala post ċentralizzat għall-proġetti kollha relatati mal-ICT, kif ukoll ma' proġetti ta' infrastruttura, żvilupp ta' sistemi, sejħiet għall-offerti, mezzi diġitali u miżuri ta' simplifikazzjoni. Il-unit tal-IMU qed jagħmel ħiltu biex joffri soluzzjonijiet diġitali biex ikun jista' jwettaq il-programm tal-Gvern u jipprovdi servizz aħjar bil-għan li joffri l-aħjar soluzzjonijiet strateġiċi biex kemm jista' jkun jibqgħu rilevanti f'intrapriża diġitali.